Bea Asurmendi Garcia

Bea Asurmendi Garcia (Aramaio, Araba, 1991) musikagilea eta abeslaria da.

 Bizitza 
Bea Asurmendi musikagile eta abeslaria da. Txikitatik izan zuen musikarekiko lotura: "Amak asko kantatzen zigun eta aitak kontzertuetara eramaten gintuen. Berarekin, AC/DC eta Bruce Springsteen bezalako artistak ikusi ditut ". Bere etxean musika asko entzuten zen eta sei urterekin Aramaioko koruan sartu zen, ondoren Papargorri Abesbatza bihurtu zena. Arrasate Musikal Eskolatik eta Gasteizko Luis Aramburu Musika Eskolatik ere igaro zen.

 Lan ibilbidea 
Geroago iritsi ziren kantu eskolak eta lehen kontzertuak Sweet Rockersekin eta White Shadowrekin, Aramaio, Arrasate eta Aretxabaletako lagunekin batera sortu zituen taldeekin."Garai horretako oso oroitzapen politak ditut, lastategi batean entseatzen genuen, kontzertuak egiten genituen tabernetan, eta ni konturatzen nintzen hori guztia izugarri gustatzen zitzaidala".2013an Londresera joan zen bizitzera. Bertan Musika Modernoko Interpretazioko gradua eta Jazz Kantuko masterra ikasi zituen. Hainbat musika-proiekturi ere forma eman die. Arabarrak Ronnie Scott 's Jazz Club edo Londresko 606 Club bezalako nazioarteko eszenatokietan jotzeko aukera izan du.

Guildhall School of Music & Drama kontserbatorio ospetsuan Musika Modernoaren Interpretazioko gradua eta Jazz Kantuko masterra egin zituen, eta 2023an bere musika EFG London Jazz Festival ezagunean aurkezteko hautatu zuten. Gainera, Milton Court Concert Hall-en Ari Hoenig-en kontzertua irekitzeko ohorea izan zuen. Gainera, Atlantikaldia edo High Tide Festivaleko Jazz Stage jaialdietan eta Ronnie Scott's Jazz Club bezalako areto ikonikoetan parte hartzen du, Pizza Express Jazz Club edo 606 Club, Beak besteak beste, Norma Winstone jazz abeslari mitikoarekin, New York Voices nazioarteko jazz ahots talde laudatuarekin eta Fernando Velazquez Grammy Latino sariaren irabazle eta zinema konpositorearekin lan egiteko aukera izan du. Beak, Fernando Velázquez konpositorearekin ere kolaboratzen du, antzerki eta zinemako soinu-bandetarako ahotsak grabatuz.

Idoia Asurmendi, Izaro Andres, Maren eta Olatz Salvador artistekin batera ere parte hartu du Judit Neddermannen Artean izeneko diskoan.

2023an Bea Asurmendi Quintet eratu zuten bai berak eta baita  Gianluca Corona (gitarra), Giovanni Cresseri (baxua), Milena Granci (piano) and Filippo Galli (bateria).  Konposizio originalen bilduma intimo, indartsu eta oroigarria aurkeztu zuten (euskaraz, gaztelaniaz eta ingelesez), non munduko musikak, jazz garaikideak eta folkak topo egin zuten.  Bere letren bidez, Beak bere abestiak entzulearentzako gonbidapena izatea ere nahi du, bere usteetatik atera eta gure gizartean emakume izatearen esanahiaz eta emakumeen ahalduntzearen garrantziaz hausnartzeko.

2025ko maiatzan, bere debut diskoa, Asteartea, euskarazko, ingelesezko eta gaztelaniazko konposizioen konpilazio oroigarri bat da, non jazz garaikideak folkarekin bat egiten duen . Emakumeentzako terapia talde batean izandako esperientzia aberasgarrian oinarrituta daude abestiak, eta horrek asko markatuko du haien bizitza. Bearen ahots nahastezinak eta bere letra hunkigarriek zaurgarritasunaren adierazpen paregabea adierazten dute disko honetan, soinu paisaia bat sortuz, entzuleak doluari, barkamenari, familiari, norberaren maitasunari, sororitateari eta osasun mentalaren inguruko kontzientziazioaren garrantziari buruz hausnartzera gonbidatzen dituena.

UK JAZZ News-en 2025eko uztailaren 23an, Evie Hill-aren kritikak dino

"Asurmendiren debuta lan eder heldu eta esploratzailea da, benetako helmenarekin, ez bakarrik gai zailen esplorazioan, baita soinuaren munduan bertan ere. Disko hau esperientzia musikal aberatsa eta etengabean interesgarria da."

 Diskografia 

 Otsomeak. Singlea.

 Asteartea.  2025ko maiatzaren 27a,

 Erreferentziak 

 Kanpo estekak 

 Bea Asurmendi, Asteartea in High-Resolution Audio
 Bea Asurmendi - OTSEMEAK (Bideo ofiziala) 
 Bea Asurmendi, diskoak, abestiak eta kontzertuak 

Kategoria:Aramaioarrak
Kategoria:Euskal Herriko abeslariak
Kategoria:Emakume abeslariak
Kategoria:Euskal Herriko musikagileak
Kategoria:Emakume musikagileak